Diari Oficial de la Generalitat Valenciana


Sumari del DOGV 6968, del 19-02-2013 (2013/1608)

RESOLUCIÓ de 8 de febrer de 2013, de la Universitat Politècnica de València, per la qual es convoquen proves selectives per a l'adquisició de l'especialitat de pràctiques en empresa i de l'especialitat de programes d'intercanvi internacional, en la categoria professional de tècnic superior.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/1608


Data del document
:   08-02-2013

Organisme emissor
:   Universitat Politècnica de València

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 8 de febrer de 2013, de la Universitat Politècnica de València, per la qual es convoquen proves selectives per a l'adquisició de l'especialitat de pràctiques en empresa i de l'especialitat de programes d'intercanvi internacional, en la categoria professional de tècnic superior. [2013/1608]
Primera. Objecte de la convocatòria
Aquesta convocatòria té per objecte dur a terme proves selectives per a l'adquisició de l'especialitat de pràctiques en empresa o de l'especialitat d'intercanvi internacional amb la finalitat que el funcionariat de carrera del grup A, subgrup A1, del sector d'administració especial, amb la categoria professional de tècnic superior (tècnic superior de programes d'intercanvi internacional o tècnic superior de pràctiques en empreses) de la Universitat Politècnica de València puga adquirir aquestes especialitats, a fi de poder disposar de la capacitació corresponent i, per tant, que hi haja més mobilitat entre aquest personal.
Segona. Requisits
Les persones aspirants han de reunir els requisits que hi ha tot seguit per a ser admeses en aquestes proves selectives.
Les persones aspirants que concórreguen a aquestes proves selectives han de ser personal funcionari de carrera de la Universitat Politècnica de València, en la categoria professional de tècnic superior (tècnic superior de programes d'intercanvi internacional o tècnic superior de pràctiques en empreses), pertanyent al grup A, subgrup A1, sector d'administració especial, i no pertànyer a l'especialitat a la qual s'opte.
Tercera. Sol·licitud
3.1. Qui vulga prendre part en aquestes proves selectives ha de presentar una instància conforme al model que hi ha com a annex II d'aquesta convocatòria.
3.2. El termini de presentació de sol·licituds és de 15 dies hàbils comptadors des de l'endemà de la publicació d'aquesta convocatòria en el Diari Oficial de la Comunitat Valenciana.
3.3. La presentació de sol·licituds es pot fer al Registre General de la Universitat Politècnica de València, situat a l'edifici 3F, planta baixa, al costat del Rectorat, camí de Vera, s/n, CP 46371 València; al registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al registre de l'Escola Politècnica Superior de Gandia, situat al carrer del Paranimf, número 1, del Grau de Gandia, o de qualsevol de les maneres que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat de conformitat a la Llei 4/1999, de 13 de gener.
Si es presenta la sol·licitud en una oficina de correus, s'ha de fer en sobre obert, perquè el personal de Correus date i segelle la instància abans de certificar-la. Si no es fa d'aquesta manera es considera presentada en la data d'entrada en qualsevol dels llocs establits en el paràgraf anterior.
Les sol·licituds fetes a l'estranger es poden cursar en el termini expressat en la base 3.2, a través de les representacions diplomàtiques o consulars espanyoles corresponents, les quals les remetran seguidament a l'organisme competent.
Quarta. Admissió d'aspirants
En acabar el termini de presentació de sol·licituds, el rector dictarà una resolució que es publicarà al tauler d'anuncis de Recursos Humans, situat a l'edifici del Rectorat i en l'adreça d'Internet («Personal d'administració i serveis - Selecció i provisió - Personal funcionari - Proves d'especialització»), la qual contindrà la relació provisional de persones admeses i excloses per a fer les proves selectives d'especialització.
Les persones aspirants poden, en cas d'error o exclusió, esmenar els defectes en què hagen incorregut en la sol·licitud, o fer les reclamacions que consideren convenients en el termini de 10 dies hàbils comptadors des de l'endemà de la publicació de la relació esmentada en el paràgraf anterior.
Quan haja transcorregut el termini de 10 dies hàbils i, si és el cas, s'hagen esmenat els defectes i vist les reclamacions que corresponguen, es dictarà resolució, la qual ha de contenir la relació definitiva de persones admeses i excloses i ha de ser objecte de publicació mitjançant els sistemes previstos en el primer paràgraf d'aquest apartat.
Els errors de fet que puguen haver-hi es poden esmenar en qualsevol moment, d'ofici o a petició de la persona interessada.
Cinquena. Proves d'especialització
Consten d'un exercici previ d'anglès (solament per a qui opte per l'especialitat de pràctiques en empresa) i de dos exercicis obligatoris i eliminatoris (per a ambdues especialitats).
5.1. Exercici previ d'acreditació del requisit de coneixements d'idioma anglès (per a qui opte per l'especialitat de pràctiques en empresa)
Hi ha una prova, de caràcter obligatori i eliminatori, de coneixements de l'idioma anglès parlat i escrit, a un nivell equivalent a quart curs de l'Escola Oficial d'Idiomes, per tal de constatar que les persones candidates que es presenten compleixen el requisit de l'idioma anglès exigit per al lloc.
La prova es fa en dues sessions amb el contingut que hi ha tot seguit.
Primera fase. Prova escrita que consisteix a fer:
- Un exercici de tria múltiple de revisió gramatical.
- Una redacció de 150-200 paraules aproximadament sobre un tema que s'ha de triar entre els dos que es proposen.
Aquesta fase es valora de 0 a 10 punts i s'ha d'obtenir una puntuació mínima de 5 punts per a superar-la i passar a la segona fase.
Segona fase. Entrevista oral en anglés
Aquesta fase es valora de 0 a 10 punts i s'ha d'obtenir una puntuació mínima de 5 punts per a superar-la.
La valoració final d'aquesta prova prèvia té la qualificació d'apte o no apte. Només pot passar a fer el primer exercici qui haja sigut declarat apte, i per tant els no aptes queden exclosos de les proves d'especialització.
5.2. Primer exercici (per a les dues especialitats)
Exercici escrit que versa sobre els coneixements que s'especifiquen en l'annex I d'aquesta convocatòria i que comprèn els apartats i blocs següents:
Apartat A. Per a qui opte per l'especialitat de pràctiques en empresa
A.1. Bloc específic
Apartat B. Per a qui opte per l'especialitat d'intercanvi internacional
B.1. Bloc específic
Aquest exercici es configura en forma de qüestionari tipus test amb quatre alternatives de resposta, de les quals només una és correcta.
El tribunal fixa la durada d'aquest exercici amb temps suficient.
5.3. Segon exercici (per a les dues especialitats)
Consisteix a resoldre per escrit, durant un temps mínim de dues hores i màxim de quatre, el qual el determina el tribunal, un examen de supòsits pràctics proposat pel tribunal de les funcions de cada especialitat i programa de cada especialitat que hi ha en aquesta convocatòria, en els blocs següents:
Bloc A1. Per a qui opte per l'especialitat de pràctiques en empresa.
Bloc B1. Per a qui opte per l'especialitat d'intercanvi internacional.
El tribunal fixa la durada d'aquest exercici amb temps suficient.
El tribunal adoptarà, en tots els exercicis, les mesures que calga per tal de garantir l'anonimat en la valoració, sempre que ho permeta la tipologia de l'exercici, i s'anul·laran els exercicis en els quals hi haja alguna marca que puga identificar-ne l'autor.
Sisena. Qualificació dels exercicis
6.1. Primer exercici
El primer exercici es valora com a apte o no apte.Es puntuarà de 0 a 30 punts. Cada pregunta contestada erròniament té una penalització d'un terç sobre les correctes i les contestacions en blanc no puntuen. Cal obtenir un mínim de 15 punts per a obtenir apte en aquest exercici.
La fórmula de correcció és la següent:
Tot seguit es configurarà una relació, ordenada alfabèticament, amb les persones aspirants que hagen sigut declarades aptes en aquest primer exercici, per cada especialitat, la qual es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, («Personal d'administració i serveis - Selecció i provisió - Personal funcionari - Proves d'especialització»).
6.2. Segon exercici
El segon exercici es valora com a apte o no apte.
Es puntuarà de 0 a 30 punts, seran eliminats els aspirants que no arriben a un mínim de 15 punts.
Tot seguit es configurarà una relació, ordenada alfabèticament, amb les persones aspirants que hagen sigut declarades aptes tant en el primer exercici com en el segon per cada especialitat, la qual es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans («Personal d'administració i serveis - Selecció i provisió - Personal funcionari - Proves d'especialització»).
Setena. Desenvolupament de les proves d'adquisició d'especialitat
Els exercicis es faran a València.
L'exercici previ d'acreditació d'idioma anglés es farà al lloc i en la data i l'hora que s'establisca en la resolució per la qual s'aprova i publica en el Diari Oficial de la Comunitat Valenciana la llista definitiva de persones admeses i excloses de les proves objecte d'aquesta convocatòria, amb una antelació no inferior a 15 dies hàbils.
Les persones aspirants seran convocades per a cada exercici en crida única. Els membres del tribunal de selecció i el personal col·laborador no permetran accedir a la sala on es faça l'exercici a qui comparega una vegada conclosa la crida.
Si l'exercici es fa en diverses sessions, l'ordre d'intervenció de les persones aspirants començarà per la lletra V, seguint l'ordre alfabètic de cognoms, d'acord amb la Resolució de 27 de setembre de 2010, de la Conselleria de Justícia i Administracions Públiques (DOCV 6376, 14.10.2010).
Les persones aspirants han d'acreditar la seua identitat presentant el DNI, o el resguard amb fotografia, el passaport o el permís de conduir, sense que siguen vàlides a aquest efecte les fotocòpies compulsades d'aquests documents, i l'exemplar per a la persona interessada de la sol·licitud d'admissió a les proves.
Una vegada comencen les proves, l'anunci de celebració de la resta d'exercicis el fa públic el tribunal al local en què s'haja fet l'anterior, al tauler d'anuncis del PAS situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans («Personal d'administració i serveis - Selecció i provisió - Personal funcionari - Proves d'especialització»), com a mínim 48 hores abans.
Les persones aspirants perden el seu dret si es presenten al lloc de celebració quan ja hagen començat les proves o si no hi assisteixen, tot i que siga per causes justificades.
Vuitena. Publicitat de les llistes
El tribunal elevarà al rector les llistes definitives de les persones aspirants que hagen superat les proves per a l'adquisició d'especialitat, per a inserir-les en el Diari Oficial de la Comunitat Valenciana.
Novena. Informació respecte de les dades reunides
De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades es poden incorporar a un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es poguera constituir en acabar el procés selectiu.
El fitxer personal queda sota la responsabilitat del Rectorat de la Universitat Politècnica de València, camí de Vera, s/n, CP 46883 València.
La informació obtinguda es processa exclusivament per a la gestió del personal.
Les dades de caràcter personal es tractaran d'acord amb el que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adopten les mesures de seguretat necessàries per a garantir la confidencialitat i la integritat de la informació.
Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46306 València.
Deu. Tribunal
10.1. El rector nomenarà el tribunal de selecció de les proves selectives en la resolució que faça pública la relació provisional d'admesos i exclosos amb una antelació mínima d'un mes respecte a la data del començament de les proves. El tribunal està compost per:
- Un president o presidenta que designa el rector de la Universitat Politècnica de València i ha de ser personal funcionari de carrera.
- Quatre vocals que designa el rector de la Universitat Politècnica de València i han de ser personal funcionari de carrera.
- Un secretari o secretària, personal funcionari de carrera de la Universitat Politècnica de València, amb veu però sense vot.
Així mateix, s'ha de designar un tribunal suplent amb la mateixa composició.
D'acord amb l'article 60.3 de la Llei 7/2007, de 12 d'abril, de l'Estatut Bàsic de l'Empleat Públic, la pertinença als òrgans de selecció és sempre a títol individual, i per tant no es pot tenir en representació o per compte de ningú.
10.2. El tribunal, per a la realització de les proves, pot designar el personal col·laborador, ajudant i assessor especialista que trobe oportú.
10.3. Els membres del tribunal, i també el personal col·laborador, ajudant i assessor especialista, han d'abstenir-se, i poden ser recusats per les persones interessades, quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, ha d'abstenir-se qui haja dut a terme tasques de preparació d'aspirants dins dels cinc anys anteriors a la publicació d'aquesta convocatòria.
Tots els membres del tribunal han de reunir els requisits que estableix l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i almenys la meitat més un han de tenir una titulació corresponent a la mateixa àrea de coneixements de l'exigida per a l'ingrés.
10.4. El tribunal, així com el personal col·laborador, ajudant i especialista, pot exigir a les persones aspirants, en qualsevol moment, que acrediten la seua identitat.
10.5. A l'efecte de comunicacions i de qualssevol altres incidències, el tribunal té la seu a la Universitat Politècnica de València, camí de Vera, s/n, CP 46418 València.
10.6. El tribunal té la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis.
El tribunal té la consideració d'òrgan col·legiat de l'Administració, i com a tal està sotmès a les normes que hi ha en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Onze. Recursos
Contra aquesta convocatòria i les bases que conté, que exhaureixen la via administrativa, es pot interposar potestativament recurs de reposició davant de l'òrgan que l'ha dictat en el termini d'un mes, comptador des que es publica en el Diari Oficial de la Comunitat Valenciana, d'acord amb el que es preveu en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o directament recurs contenciós administratiu davant de l'òrgan competent, en el termini de dos mesos comptadors des que es publica aquesta resolució en el Diari Oficial de la Comunitat Valenciana.
Contra els actes del tribunal es pot interposar recurs d'alçada davant del rector d'aquesta Universitat en el termini d'un mes, comptador des de l'endemà de la publicació de la resolució corresponent del tribunal.
València, 8 de febrer de 2013.- El rector: Juan Juliá Igual.
ANNEX I (funcions i temari)
Funcions del lloc de tècnic superior de pràctiques en empresa
- Coordinar i supervisar el treball del personal assignat a la unitat de categoria inferior.
- Gestionar i coordinar els programes de cooperació educativa establits per la Universitat.
- Assegurar el sistema de gestió de la qualitat en els programes de cooperació educativa implantat en la unitat de pràctiques en empreses.
- Desenvolupar polítiques i objectius de la qualitat.
- Dur a terme la gestió documental del sistema de qualitat.
- Coordinar les accions de millora contínua en la gestió dels programes de cooperació educativa.
- Dur a terme el seguiment, mesurament i control dels processos i serveis dels programes de cooperació educativa.
- Elaborar memòries, estudis, estadístiques i informes d'avaluació i d'anàlisi de resultats en matèria de pràctiques en empreses.
- Programar, coordinar i avaluar activitats de promoció dels programes de cooperació educativa a escala de la Universitat.
- Establir relacions amb entitats de l'entorn socioeconòmic per tal de promoure l'adopció de convenis de col·laboració educativa que afavorisquen la realització de pràctiques de l'alumnat de la Universitat Politècnica de València.
- Elaborar materials promocionals i informatius de les pràctiques en empreses.
- Gestionar i promoure els projectes singulars del Servei Integrat d'Ocupació - Universitat Politècnica de València.
- Col·laborar en les activitats, la promoció i les publicacions que du a terme el Servei Integrat d'Ocupació.
- Col·laborar en l'elaboració d'estudis d'inserció laboral i d'anàlisi del mercat de treball fets pel Servei Integrat d'Ocupació.
- Elaborar una memòria anual.
- Utilitzar els entorns informàtics propis del Servei Integrat d'Ocupació per a gestionar els programes de cooperació educativa.
- Gestionar i vigilar el compliment de les normes de seguretat i salut que emanen dels òrgans tècnics competents.
- Gestionar els residus en l'àmbit del lloc de treball.
- Participar en els equips o grups de millora que s'establisquen en la unitat per a desenvolupar plans de millora.
- Donar suport a la preparació de la documentació requerida per a dur a terme les tasques anteriors.
I totes les funcions inherents al lloc de treball d'acord amb la categoria professional.
TEMARI
APARTAT A. PER A QUI OPTE PER L'ESPECIALITAT DE PRÀCTIQUES EN EMPRESA
A.1. Bloc específic
1. El Servei Integrat d'Ocupació de la Universitat Politècnica de València. Missió i visió, estructura i activitats.
2. Pla Estratègic UPV 2007-2014. Plans d'acció relacionats amb el Servei Integrat d'Ocupació.
3. Programa per a la millora de la gestió i els serveis universitaris a la Universitat Politècnica de València. Programa Pegasus.
4. Cartes de servei. Normes aplicables. La carta de serveis del Servei Integrat d'Ocupació. Processos i indicadors. Procés de certificació.
5. La gestió de la qualitat. Evolució del concepte de qualitat.
6. El model d'excel·lència europeu EFQM.
7. La família de normes TOL 4660. La norma FDP 4654. L'enfocament a la gestió per processos. El procés de certificació d'un sistema de qualitat UEX 1308. Les auditories internes i externes.
8. Aplicació de les normes IAP 5880 a la gestió d'activitats del Servei Integrat d'Ocupació i dels programes de pràctiques en empreses a la Universitat Politècnica de València.
9. Programes nacionals i internacionals per a fer pràctiques en empreses per a alumnes i titulats universitaris.
10. Legislació sobre programes de pràctiques en empreses per a estudiants i titulats universitaris.
11. Models de gestió de les pràctiques en empreses per a estudiants a les universitats espanyoles.
12. Normativa sobre pràctiques externes per a alumnat de la Universitat Politècnica de València.
13. Gestió de les pràctiques externes per a alumnat a la Universitat Politècnica de València. Principis generals, tipus de pràctiques, formalització de les pràctiques, reconeixement acadèmic, gestió dels processos, gestió de l'oferta i de la demanda, gestió de la documentació, agents implicats, satisfacció del client, seguiment i millora contínua.
14. Convenis de cooperació educativa. Criteris generals per a establir-ne. Models.
15. Organització de la docència a la Universitat Politècnica de València .
16. Programes de pràctiques en empreses per a titulats del Servei Integrat d'Ocupació.
17. Àrea de pràctiques en empreses del Servei Integrat d'Ocupació de la Universitat Politècnica de València. Objectius, funcions, estructura i activitats que du a terme.
18. Eixides professionals dels titulats de la Universitat Politècnica de València.
19. Models de relació universitat-empresa.
20. Principis bàsics de legislació laboral. El contracte de treball. Modalitats de contractació laboral.
21. El trànsit de la universitat al mercat laboral. La cerca d'ocupació. Processos de selecció i currículum.
22. L'entorn socioeconòmic de la Comunitat Valenciana.
23. Inserció laboral dels universitaris a l'estat espanyol i a la Unió Europea. Polítiques d'ocupació per a universitaris.
24. La inserció laboral dels titulats de la Universitat Politècnica de València.
25. Iniciatives universitàries per a afavorir l'autoocupació.
26. Adequació dels ensenyaments universitaris als requeriments de l'ocupació.
Funcions del lloc de tècnic superior de programes d'intercanvi internacional.
Coordinar i supervisar el treball del personal assignat a la unitat de categoria inferior.
Gestionar i tramitar els programes i les activitats d'intercanvi acadèmic, tant d'estudiants com de professorat i personal d'administració i serveis de la Universitat Politècnica de València: informació, difusió i assessorament.
En els programes de mobilitat d'estudiants, enviar i rebre ERASMUS, ERASMUS Pràctiques, ERASMUS IP, Promoe, SICUE/Sèneca, etc. Dur a terme el procés de selecció, gestió de les acceptacions, assessorament, atenció i informació, seguiment de les beques, coordinació, suport en el reconeixement dels crèdits cursats i altres tasques relacionades amb enviar i rebre estudiants (certificats, matrícules, jornades, etc.).
En els programes de mobilitat de professorat i personal d'administració i serveis, dur a terme l'assessorament, la informació, l'enviament, la recepció i l'atenció a representants d'altres universitats o institucions estrangeres. Estades STT, STA, OM, APICID, etc.
Cercar socis nous, consolidar les relacions existents amb altres institucions i fer-ne el seguiment, elaborar i gestionar els convenis de cooperació per al desenvolupament dels diferents programes i activitats d'intercanvi acadèmic en les quals participe la Universitat Politècnica de València. Gestionar xarxes i consorcis universitaris.
Elaborar informes sobre les activitats d'intercanvi acadèmic a la Universitat Politècnica de València (dades estadístiques, memòries, materials promocionals i informatius, etc.).
Donar suport a la implementació de les mesures necessàries per a la convergència cap a l'espai europeu de l'Educació Superior (implantació del sistema ECTS, suplement al títol i altres) i a la potenciació de la internacionalització de la Universitat Politècnica de València.
Col·laborar amb els diferents centres i serveis de la Universitat Politècnica de València en totes les activitats relacionades amb l'intercanvi acadèmic.
Utilitzar els entorns informàtics propis de la Universitat Politècnica de València per a la gestió dels intercanvis acadèmics.
Assistir als fòrums i les reunions que corresponga en l'acompliment de les activitats de la unitat.
Gestionar i tramitar projectes vinculats a les activitats de la unitat.
Gestionar i vigilar el compliment de les normes de seguretat i salut que emanen dels òrgans tècnics competents.
Gestionar els residus en l'àmbit del lloc de treball.
Participar en els equips o grups de millora que s'establisquen en la unitat per a desenvolupar plans de millora.
Donar suport a la preparació de la documentació requerida per a dur a terme les tasques anteriors.
I totes les funcions inherents al lloc de treball d'acord amb la categoria professional.
APARTAT B. PER A QUI OPTE PER L'ESPECIALITAT D'INTERCANVI INTERNACIONAL
B.1. Bloc específic
1. Pla Estratègic de la UPV 2007-2014. Plans d'acció relacionats amb l'Oficina de Programes Internacionals
2. Programa per a la millora de la gestió i els serveis universitaris a la Universitat Politècnica de València. Programa Pegasus.
3. Cartes de servei. Normes aplicables. La carta de serveis de l'Oficina de Programes Internacionals. Procés de certificació.
4. Sistemes de gestió de qualitat. Models. Processos i indicadors.
5. Estructura de govern, gestió i institucions de la Unió Europea.
6. L'Espai Europeu d'Educació Superior (EEES). Desenvolupament normatiu relatiu a la convergència del sistema universitari espanyol a l'EEES.
7. Sistemes d'educació superior a Europa. Polítiques de la Unió Europea en matèria d'educació.
8. Programes europeus d'Eucació Superior.
9. Programes europeus de cooperació i formació.
10. Europass.
11. Organismes internacionals vinculats a l'educació superior: les Nacions Unides, la UNESCO, etc.
12. Ensenyament superior als Estats Units, l'Amèrica Llatina, el Japó, el sud-est asiàtic i Oceania.
13. Convenis internacionals en l'àmbit universitari: objectius, tipus, elaboració, tramitació, establiment i seguiment.
14. Agències i institucions que gestionen a escala europea, estatal i local els programes d'intercanvi en els quals participa la Universitat Politècnica de València.
15. Òrgans de gestió acadèmica en l'àmbit dels intercanvis a la Universitat Politècnica de València.
16. Òrgans i unitats de la Universitat Politècnica de València vinculats als intercanvis acadèmics.
17. Procediments i activitats d'intercanvi als centres docents de la Universitat Politècnica de València.
18. Organització de la docència a la Universitat Politècnica de València. Reconeixement dels estudis fets en estades en el marc de programes d'intercanvi acadèmic.
19. Programes estatals d'intercanvi acadèmic (SICUE, Drac, etc.) i de cooperació internacional.
20. Programes propis de la Universitat Politècnica de València per a l'intercanvi acadèmic d'alumnat i personal docent.
21. Procés d'internacionalització a la Universitat Politècnica de València.
22. Associacions i xarxes d'universitats en l'àmbit de l'intercanvi acadèmic.
23. Recursos d'acolliment d'alumnat i professorat d'intercanvi.
24. Procediments comuns en la gestió de projectes internacionals d'intercanvi acadèmic i formació.
25. Accés a la universitat espanyola per a estrangers. Homologació de títols universitaris estrangers.
26. Dobles titulacions en l'espai europeu d'educació superior. Titulacions conjuntes.
27. Les proves de coneixements d'idiomes al món i el Marc europeu comú de referència per a les llengües.
28. Organització de congressos, trobades i reunions internacionals d'educació superior: aspectes pràctics i seguiment.
Enllaços d'interès
, , , ,
I també les microwebs de les escoles i facultats de la Universitat Politècnica de València.